Prognoza meteo ANM pentru weekend
Prognoza meteo ANM. În acest weekend, vom experimenta temperaturi mai ridicate decât de obicei. Săptămâna viitoare va începe cu o răcire a vremii, însoțită de ploi în cea mai mare parte a țării și precipitații sub formă de ninsoare, în special în zonele montane care depășesc altitudinea de 1.500 de metri. Vom avea și creșteri ale vântului, cu rafale ce pot depăși 60-70 km/h.
Totuși, mâine va fi o zi călduroasă. În vestul țării avem deja temperaturi de aproximativ 15 grade Celsius. În sud și în sud-est avem în jur de 13 grade. Mâine, 17 martie 2024, se prognozează aceleași valori de temperaturi, cu minime cuprinse între 10…17 grade. În București, se așteaptă o maximă de 16…18 grade.
"Vremea se va răci semnificativ. Vom vorbi de temperaturi între 5 până la cel mult 13 grade la început, în special în jumătatea nordică a țării, acolo unde primele zile din săptămâna viitoare nu vor mai fi caracterizate de valori care să depășească la nivelul maximelor 7- 8°, în timp ce în sud doar 10-11°. Posibil doar în extremitatea de sud-vest 13 – 14 grade", a zis, sâmbătă, Elena Mateescu, directorul general al ANM, pentru Antena 3 CNN.
Cum va fi vremea săptămâna viitoare
Începând din mijlocul săptămânii viitoare și până în weekendul următor, există posibilitatea să avem din nou temperaturi ce depășesc pragul de 20 de grade.
Prin urmare, ultima parte a lunii martie se anunță a fi caracterizată de o vreme capricioasă. De la începutul lunii și până la finalul ei, ne vom confrunta cu schimbări bruște de temperatură.
Cum va fi vremea în următoarele săptămâni
Între 18.03-24.03, temperaturile vor fi în general în concordanță cu mediile specifice acestei săptămâni, pe întreg teritoriul României. Se așteaptă cantități mai mari de precipitații în regiunile estice, sudice și sud-estice, în timp ce în restul țării se vor înregistra în general cantități apropiate de norma acestei perioade.
Între 25.03-31.03, se așteaptă ca temperaturile medii să fie mai ridicate decât în mod obișnuit pentru această perioadă, în întreaga țară, cu accent pe regiunile vestice și nord-vestice. Cantitățile de precipitații vor fi în general apropiate de mediile normale, cu un ușor deficit în zonele montane și în nord-estul țării.
Între 1.04-7.04, se preconizează că temperatura medie a aerului va fi peste valorile obișnuite pentru acest interval, în toate regiunile. Regimul pluviometric se va situa în apropierea mediei normale pentru această perioadă, pe întreg teritoriul țării.
Între 8.04-14.04, se estimează că mediile valorilor termice vor fi ușor peste cele obișnuite pentru această perioadă, în întreaga Românie. Cantitățile de precipitații se vor situa în general aproape de normele pentru acest interval, în toate regiunile.